I august 1974 ble også denne ruten nedlagt, og i oktober samme år ble MS «Kronprinsesse Märtha» solgt til finansselskapet Nika Invest AS i Sandefjord. Skipet ble ominnredet til losjiskip og omdøpt MS «Koster». I mars 1979 kjøpte i Panama skipet og døpte henne om til MS «Sport Rover». Hun ble ombygd ved Meyerverftet i Papenburg, Tyskland, for å brukes som moderskip ved dykkeoperasjoner. I 1981 gjorde hun sin første tur som dykkerskip, men finansielle problemer medførte snart at banken tok tilbake skipet og brakte henne til Harlingen i Nederland. Her ble hun benyttet som casino-skip en stund. Etter flere eierskifter og økonomiske problemer tok banken tilbake skipet i 1987. I april 1987 kjøpte skipet med tanke på cruisefart i Karibien, men finsieringsproblemer gjorde at planene ble skrinlagt, og skipet ble liggende ved verftet i Falmouth, England. Flere kjøpere meldte seg, men betalingen uteble. I april 2000 kjøpte svenske interessenter skipet, og bygde henne om til hotellskip. Hun fikk tilbake sitt opprinnelige navn, og ankret opp ved Södermälarstrand i Stockholm sentrum som LogInn Hotel MS «Kronprinsesse Märtha». I 2023 fikk skipet nye eiere, og renoveringsarbeider ble startet. Pr. 2024 ligger hun på samme sted, men nå som restaurant og bar .